Source: http://www.bytes.sk/zmeny-v-zakone-o-vlastnictve-bytov-a-nebytovych-priestorov/?doing_wp_cron=1596446713.4704790115356445312500
Timestamp: 2020-08-03 09:25:18+00:00

Document:
Zmeny v zákone o vlastníctve bytov a nebytových priestorov – BYTES s.r.o.
Domácnosti sa nemusia obávať vyúčtovania za teplo, k stabilizácii cien prispievajú aj CZT systémy
Napriek koronakríze a zvýšenej spotrebe sa nemusia domácnosti báť nedoplatkov Rok 2019 bol opäť veľmi teplý, na väčšine územia SR sa podľa meteorológov radí na tretiu priečku [...]
MŽP chce trestať ľudí za to, že kúria ekologickým teplom
Pre citácie: Stanislav Janiš, predseda predstavenstva Slovenského zväzu výrobcov tepla MŽP chce trestať ľudí za to, že kúria ekologickým teplom. Teplári hovoria, že je to diskriminačné [...]
Tel.: 0918 187 206
Vážení zástupcovia vlastníkov bytov,
dovoľujeme si Vás v krátkosti informovať o poslednej novele zákona č. 182/1993 Z.z. o vlastníctve bytov a nebytových priestorov, ktorá je účinná od 01.11.2018 a vyšla v Zbierke zákonov SR ako zákon č. 283/2018.
Nižšie uvádzame najpodstatnejšie legislatívne zmeny dotýkajúce sa práv a povinností vlastníkov bytov a nebytových priestorov v dome.
1. Zástupca vlastníkov bytov
V § 8a odsek 5 znie:
„Komunikáciu vlastníkov bytov a nebytových priestorov v dome so správcom zabezpečuje zástupca vlastníkov zvolený vlastníkmi bytov a nebytových priestorov v dome. Zástupcom vlastníkov môže byť len vlastník bytu alebo nebytového priestoru v dome. Zástupca vlastníkov informuje vlastníkov bytov a nebytových priestorov v dome o činnosti správcu a o dôležitých otázkach týkajúcich sa správy domu. Zástupca vlastníkov je povinný uplatňovať voči správcovi požiadavky vlastníkov bytov a nebytových priestorov v dome v súlade so zmluvou o výkone správy a prijatými rozhodnutiami vlastníkov bytov a nebytových priestorov v dome. Zástupca vlastníkov nie je oprávnený rozhodovať o veciach, o ktorých môžu rozhodovať len vlastníci bytov a nebytových priestorov v dome podľa § 14 až 14b.“.
32g ods. 5
„Ak zástupca vlastníkov nie je vlastníkom bytu alebo nebytového priestoru v dome, vlastníci bytov a nebytových priestorov v dome zvolia nového zástupcu vlastníkov do 30. júna 2019.“
2. Schôdza vlastníkov
14a ods. 1
Schôdzu vlastníkov zvoláva správca alebo rada podľa potreby, najmenej raz za kalendárny rok, alebo keď o to požiada aspoň štvrtina vlastníkov bytov a nebytových priestorov v dome alebo predseda. Termín konania schôdze vlastníkov musí byť určený tak, aby sa jej mohol zúčastniť čo najväčší počet vlastníkov bytov a nebytových priestorov v dome. …..
14a ods. 2
Termín, miesto a program schôdze vlastníkov alebo termín, miesto a otázky písomného hlasovania musia byť vlastníkom bytov a nebytových priestorov v dome oznámené najneskôr sedem dní vopred.
14a ods. 5
14a ods. 6
Zápisnicu a výsledok hlasovania schôdze vlastníkov alebo písomného hlasovania musí zverejniť ten, kto schôdzu vlastníkov zvolal alebo vyhlásil písomné hlasovanie, a to do siedmich dní od konania schôdze vlastníkov alebo od skončenia písomného hlasovania spôsobom v dome obvyklým; oznámenie o výsledku hlasovania musí obsahovať dátum jeho zverejnenia. ……
14a ods. 7
3. Rozhodovanie vlastníkov – § 14b
1. nadpolovičná väčšina hlasov všetkých vlastníkov bytov a nebytových priestorov v dome, je potrebná, ak sa hlasuje o
a) zmluve o výkone správy, jej zmene, zániku alebo výpovedi a o poverení osoby oprávnenej podpísať tieto právne úkony po schválení vlastníkmi bytov a nebytových priestorov v dome,
b) výške platby za správu,
c) zmene formy správy,
d) výške odmeny zástupcu vlastníkov,
e) preddavkoch do fondu prevádzky, údržby a opráv a účele použitia prostriedkov fondu prevádzky, údržby a opráv, zásadách hospodárenia s týmito prostriedkami vrátane rozsahu oprávnenia disponovať s nimi,
f) zásadách určenia výšky mesačných úhrad za plnenia,
g) zohľadnení miery využívania spoločných častí domu a spoločných zariadení domu vlastníkmi nebytových priestorov a garáží v dome,
h) súhlase s úpravou bytu alebo nebytového priestoru v dome, ktorou môžu byť ohrozovaní alebo rušení ostatní vlastníci bytov a nebytových priestorov v dome v neprimeranom rozsahu,
i) súhlase s úpravou bytu alebo nebytového priestoru, ktorou vlastník bytu a nebytového priestoru v dome mení vzhľad domu a zasahuje do spoločných častí domu, zasahuje do spoločných zariadení domu vrátane odpojenia od spoločných rozvodov vykurovania a teplej úžitkovej vody v dome, príslušenstva alebo priľahlého pozemku, ak zmluva o výkone správy neurčuje inak,
j) inštalácii alebo úprave spoločnej antény alebo umiestnení elektronických komunikačných sietí v dome vrátane zavedenia bezpečnostného kamerového systému v spoločných častiach domu a spoločných zariadeniach domu,
k) podaní návrhu na exekučné konanie alebo návrhu na vykonanie dobrovoľnej dražby bytu alebo nebytového priestoru v dome,
l) nájme a výpožičke spoločných nebytových priestorov, spoločných častí domu, spoločných zariadení domu a príslušenstva,
m) práve výlučne užívať nové spoločné časti domu, spoločné zariadenia domu alebo príslušenstvo len niektorými vlastníkmi bytov a nebytových priestorov v dome podľa § 19 ods. 8.
2. dvojtretinová väčšinou hlasov všetkých vlastníkov bytov a nebytových priestorov v dome, ak sa hlasuje o
3. súhlas všetkých vlastníkov bytov a nebytových priestorov v dome sa vyžaduje pri
rozhodovaní o prevode vlastníctva nebytového priestoru, priľahlého pozemku, príslušenstva alebo ich častí, ktoré sú v podielovom spoluvlastníctve vlastníkov bytov a nebytového priestoru v dome.
4. o ostatných veciach je na prijatie rozhodnutia potrebná nadpolovičná väčšina hlasov vlastníkov
bytov a nebytových priestorov v dome, ktorí sú prítomní na schôdzi vlastníkov alebo sa zúčastnili písomného hlasovania.
Novela zrušila povinnosť čakať jednu hodinu po oznámenom začatí schôdze vlastníkov na to, aby sa mohlo prijať rozhodnutie vlastníkov.
4. Zmluva o výkone správy
V § 8a ods. 1 druhá veta až štvrtá veta znejú:
„Zmluva o výkone správy, jej zmena alebo zánik schválené podľa § 14b ods. 1 písm. e) (na schôdzi vlastníkov bytov alebo písomným hlasovaním nadpolovičnou väčšinou všetkých vlastníkov) sú záväzné pre všetkých vlastníkov bytov a nebytových priestorov v dome, ak sú podpísané správcom a osobou poverenou vlastníkmi bytov a nebytových priestorov v dome, pričom pravosť podpisov týchto osôb musí byť úradne osvedčená. Vlastník bytu alebo nebytového priestoru v dome nemôže zmluvu o výkone správy vypovedať. Správca je povinný schválenú zmluvu a pri jej zmene úplné znenie zmluvy doručiť každému vlastníkovi bytu a nebytového priestoru v dome do 30 dní od jej schválenia vlastníkmi bytov a nebytových priestorov v dome.“
5. Automatické pristúpenie nového vlastníka k zmluve o výkone správy
V § 8a odsek 7 druhá veta znie:
„Ak vlastník bytu alebo nebytového priestoru v dome nadobudol byt alebo nebytový priestor v dome na základe zmluvy o vstavbe alebo nadstavbe domu, pristupuje k zmluve o výkone správy.“
6. Právo správcu konať bez súhlasu vlastníkov
V § 9 ods. 4 sa na konci pripája táto veta:
„Správca alebo predseda je povinný zabezpečiť aj bez súhlasu vlastníkov bytov a nebytových priestorov v dome odstránenie chyby, poruchy alebo poškodenia spoločných častí domu, spoločných zariadení domu a príslušenstva, ak bezprostredne ohrozujú život, zdravie alebo majetok.“
7. Informačná povinnosť
9 odsek 5 písm. d):
„Spoločenstvo a správca sú povinní umožniť vlastníkovi bytu a nebytového priestoru v dome na požiadanie nahliadnuť do dokladov týkajúcich sa správy domu alebo čerpania fondu prevádzky, údržby a opráv, robiť si z nich výpisy, odpisy a kópie alebo môžu na náklady vlastníka bytu a nebytového priestoru v dome vyhotoviť z nich kópie; pri poskytovaní týchto informácií je predseda alebo správca povinný zabezpečiť ochranu osobných údajov podľa osobitného predpisu.“
8. Definícia nových pojmov
Garáž v dome – nebytový priestor v dome, ktorý je podľa rozhodnutia stavebného úradu určený na odstavenie a parkovanie vozidiel.
Garážové stojisko sa – plošne vymedzená časť garáže v dome; garážové stojisko nie je samostatným nebytovým priestorom.
Skladový priestor – časť nebytového priestoru v dome určeného podľa rozhodnutia stavebného úradu na skladovanie, ktorá je fyzicky oddelená od ostatných častí tohto nebytového priestoru, ak nejde o príslušenstvo bytu.
Obdobné platí pre skladový priestor.
9. Balkóny, lodžie a terasy – spoločné časti domu
19 ods. 4
ods. 7
Úplne znenie zákona 182/1993 Z.z. v znení novelizácie zákona 283/2018 Z.z. máte k dispozícii na https://www.zakonypreludi.sk/zz/1993-182
Viac tu: https://www.sbdzv.sk/news/novelizacia-zakona-182-1993-z-z-o-vlastnictve-bytov-a-nebytovych-priestorov/
BYTES s.r.o. Detva
Zaradené pod Aktuality dňa 9. januára 2019 od bytes.
2 komentáre pre “Zmeny v zákone o vlastníctve bytov a nebytových priestorov”
Jozef Šedivý píše:
24. októbra 2019 o 19:27
Dobrý večer, som zástupca vlastníkov a poprosil by som o radu :. Presné znenie otázky k písomnému hlasovaniu musí byť vopred navrhnuté a schválené schôdzou vlastníkov, alebo ju môže svojvoľne naformulovať správca bez odsúhlasenia vlastníkmi? Ďakujem
Bytes s.r.o. píše:
30. októbra 2019 o 11:15
Dobrý deň, v zákone č. 182/1993 Z.z. o vlastníctve bytov a nebytových priestorov v znení neskorších predpisov sa uvádza:
Písomné hlasovanie vyhlasuje správca podľa potreby, alebo keď o to požiada aspoň štvrtina vlastníkov bytov a nebytových priestorov v dome. O písomnom hlasovaní môžu rozhodnúť vlastníci bytov a nebytových priestorov v dome aj hlasovaním na schôdzi vlastníkov. Písomné hlasovanie sa musí uskutočniť do 15 dní od doručenia žiadosti aspoň štvrtina vlastníkov bytov a nebytových priestorov v dome. Termín, miesto a otázky písomného hlasovania musia byť vlastníkom bytov a nebytových priestorov v dome oznámené najneskôr sedem dní vopred. Oznámenie o písomnom hlasovaní musí byť v listinnej podobe doručené každému vlastníkovi bytu alebo nebytového priestoru v dome, ak zmluva o výkone správy neurčí iný spôsob doručenia.
Z uvedeného vyplýva, že otázky k písomnému hlasovaniu nemusia byť vopred navrhnuté a schválené schôdzou vlastníkov, a správca môže naformulovať otázky k písomnému hlasovaniu bez odsúhlasenia vlastníkmi v prípade potreby. Vlastníci bytov a nebytových priestorov v dome vyjadrujú súhlas alebo nesúhlas na hlasovacej listine svojim podpisom, ktorý musí byť potvrdený najmenej dvomi overovateľmi, ktorí boli zvolení na schôdzi vlastníkov. Ak vlastník bytu alebo nebytového priestoru v dome nevyznačí svoj názor na hlasovacej listine, je hlas neplatný.
Email (nebude zverejnený) (vyžadovaný)
Copyright © 2020 BYTES s.r.o.

References: § 8
 § 14
 § 14
 § 19
 § 8
 § 14
 § 8
 § 9